CELEX: 32021R1303
Language: el
Date: 2021-08-05 00:00:00
Title: Εκτελεστικός κανονισμός (ΕΕ) 2021/1303 της Επιτροπής της 5ης Αυγούστου 2021 για την ανάκληση της προστασίας της ονομασίας προέλευσης [«Neusiedlersee-Hügelland (ΠΟΠ)»]

6.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 283/11
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1303 ΤΗΣ ΕΠΙΤΡΟΠΗΣ
         της 5ης Αυγούστου 2021
         για την ανάκληση της προστασίας της ονομασίας προέλευσης [«Neusiedlersee-Hügelland (ΠΟΠ)»]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 106,
         Εκτιμώντας τα ακόλουθα:
         
                     (1)
                  
                  
                     Το άρθρο 19 του κατ’ εξουσιοδότηση κανονισμού (ΕΕ) 2019/33 της Επιτροπής (2) ορίζει ότι η διαδικασία που προβλέπεται στα άρθρα 94 και 96 έως 99 του κανονισμού (ΕΕ) αριθ. 1308/2013 εφαρμόζεται κατ’ αναλογία για την ανάκληση προστατευόμενης ονομασίας προέλευσης κατά την έννοια του άρθρου 106 του κανονισμού (ΕΕ) αριθ. 1308/2013.
                  
               
                     (2)
                  
                  
                     Σύμφωνα με το άρθρο 19 του κατ’ εξουσιοδότηση κανονισμού (ΕΕ) 2019/33, η αίτηση για ανάκληση της προστατευόμενης ονομασίας προέλευσης «Neusiedlersee-Hügelland» που υπέβαλε η Αυστρία, δημοσιεύτηκε στην Επίσημη Εφημερίδα της Ευρωπαϊκής Ένωσης (3).
                  
               
                     (3)
                  
                  
                     Δεδομένου ότι δεν έχει κοινοποιηθεί καμία δήλωση ένστασης στην Επιτροπή βάσει του άρθρου 98 του κανονισμού (ΕΕ) αριθ. 1308/2013, η προστατευόμενη ονομασία προέλευσης «Neusiedlersee-Hügelland» πρέπει να ανακληθεί.
                  
               
                     (4)
                  
                  
                     Δεδομένης της ανάκλησης της προστασίας της ονομασίας προέλευσης «Neusiedlersee-Hügelland», η καταχώρισή της θα πρέπει να διαγραφεί από το μητρώο προστατευόμενων ονομασιών προέλευσης και προστατευόμενων γεωγραφικών ενδείξεων της Ένωσης για τους οίνους, το οποίο αναφέρεται στο άρθρο 104 του κανονισμού (ΕΕ) αριθ. 1308/2013.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ανακαλείται η προστασία της ονομασίας προέλευσης «Neusiedlersee-Hügelland» (ΠΟΠ).
         
         
            Άρθρο 2
            Διαγράφεται η καταχώριση της ονομασίας προέλευσης «Neusiedlersee-Hügelland» (ΠΟΠ) από το μητρώο προστατευόμενων ονομασιών προέλευσης και προστατευόμενων γεωγραφικών ενδείξεων για οίνους.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  Κατ’ εξουσιοδότηση κανονισμός (ΕΕ) 2019/33 της Επιτροπής, της 17ης Οκτωβρίου 2018, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις αιτήσεις προστασίας ονομασιών προέλευσης, γεωγραφικών ενδείξεων και παραδοσιακών ενδείξεων στον αμπελοοινικό τομέα, τη διαδικασία ένστασης, τους περιορισμούς στη χρήση, τις τροποποιήσεις των προδιαγραφών προϊόντος, την ανάκληση της προστασίας, καθώς και την επισήμανση και την παρουσίαση (ΕΕ L 9 της 11.1.2019, σ. 2).
         
            (3)  ΕΕ C 57 της 17.2.2021, σ. 28.